钦定古今图书集成/明伦汇编/官常典/第593卷 > 元
## 钦定古今图书集成/明伦汇编/官常典/第593卷 > 元

元设京畿漕运使，掌漕运事。又设都漕运使，掌御河
上下等处督运，其属秩各有差。又诸仓各有监支纳
等员，而押纲官系之，以“运粮万户府掌之。”

按《元史百官志》：“京畿都漕运使司，秩正三品。运使二
员，正三品；同知二员，正四品；副使二员，正五品；判官
二员，正六品；经历一员，正七品；知事一员，从八品；提
控案牍兼照磨二员，掌凡漕运之事。世祖中统二年，
初立军。”所，寻改漕运所。至元五年，改漕运司，秩五
品。十二年，改都漕运司秩五品。十九年，改京畿都漕
运使司秩正三品。二十四年，内外分立两运司，而京
畿都漕运司之额如旧，止领在京诸仓出纳粮斛，及
新运粮提举司站车攒运公事，省同知、运判、知事各
一员，而押纲官隶焉。延祐六年，增同知、副使、运判各
一员。其后，定置官员已上正官各二员，首领官四员，
吏属令史二十一人，译史二人，回回令史一人，通事
一人，知印二人，奏差一十六人，典吏二人。其属二十
有四。

新运粮提举司，秩正五品。至元十六年始置，管站车二百五十辆，隶兵部。开设“运粮埧河” ，改隶户部。定置达鲁花赤一员、都提举一员、同提举二员、副提举一员，吏目一员，司吏八人，奏差十二人。京师二十一仓，秩正七品。

《万斯》北仓。〈中统二年置。〉　　《万斯南仓》：〈至元二十四年置〉《千斯仓》。〈中统二年置〉　　　永平仓：〈至元十六年置〉永济仓：〈至元四年置〉　　　《惟亿仓》。

《既盈仓　　　　　　　　　　》，《大有仓》。〈并系皇庆元年置。〉屡丰仓、　　　　　　　　　　积贮仓。〈并系皇庆元年增置〉已上十仓，每仓各置“监支纳一员，正七品；大使二员，从七品；副使二员，正八品。”

丰穰仓：〈皇庆元年置。〉　　　广济仓：〈皇庆元年置〉广衍仓：〈至元二十九年置〉　大积仓。〈至元二十八年置〉“《既积》仓”，　　　　　　　　　　《盈衍仓》。〈至元二十六年置〉相因仓。〈中统二年置〉　　　顺济仓：〈至元二十九年置〉已上八仓，每仓各置“监支纳一员，正七品；大使一员，从七品；副使二员，正八品。”

通济仓：〈中统二年置。〉　　　庆贮仓。〈至元四年置〉丰润仓：〈至元十六年置〉　　丰实仓：

已上四仓，每仓各置“监支纳一员，正七品；大使一员，从七品；副使一员，正八品。”

通惠河运粮千户所，秩正五品，掌漕运之事。至元三
十一年，始置中千户一员，中副千户二员。

都漕运使司，秩正三品，掌御河上下至直沽、河西务、
李二寺、通州等处儹运粮斛。至元二十四年，自京畿
运司分立都漕运司，于河西务置总司，分司临清。运
使二员，正三品；同知二员，正四品；副使二员，正五品；
运判三员，正六品；经历一员，从七品；知事一员，从八
品；提控案牍二员，内一员兼照磨；司吏三十三人，通
事、译史各一人，奏差一十六人，典吏一人。其属七十
有五。

河西务十四仓，秩正七品。

永备南仓　　　　　、永备北仓。

“广盈南仓　　　　　” 、广盈北仓。

充溢仓

已上“五仓，各置监支纳一员，正七品；大使二员，从七品；副使二员，正八品。”

崇墉仓　　　　　　、大盈仓。

大京仓　　　　　　、大稔仓。

足用仓　　　　　　、丰储仓。

丰积仓　　　　　　、恒足仓。

既备仓

已上“九仓，各置监支纳一员，正七品；大使一员，从七品；副使一员，正八品。”

通州《卞三仓》，秩正七品。

有年仓　　　　　　。富有仓。

广储仓　　　　　　、《盈止仓》。

“及秭仓　　　　　　” ，“迺积仓。”

乐岁仓　　　　　　、庆丰仓。

延丰仓

已上“九仓，各置监支纳一员，正七品；大使二员，从七品；副使二员，正八品。”

足食仓　　　　　　、富储仓。

“富衍仓　　　　　　” 及《衍仓》。

已上“四仓，各置监支纳一员，正七品；大使二员，从七品；副使一员，正八品。”

“河仓” ，一十有七，用从七品印。

馆陶仓　　　　　　“旧县仓。”

陵州仓　　　　　　、“傅家池仓。”

已上各置“监支纳一员，从七品；大使一员，从八品；副使一员。”

秦家渡仓　　　　　、尖冢西仓。

尖冢东仓　　　　　、长芦仓。

武强仓　　　　　　、夹马营仓。

上口仓　　　　　　、唐、宋仓

唐村仓　　　　　　、安陵仓。

四、“柳树仓　　　　　” 、“淇门仓。”

伏恩仓

以上各置“监支纳一员，从八品；大使一员，从九品；副使一员。”

直沽广通仓，秩正七品，大使一员。

《荥阳》等纲，凡三十：曰济源，曰陵州，曰献州，曰“白马” ，曰滏阳，曰完州，曰“河内” ，曰“南宫” ，曰“溯莒” ，曰“霸州” ，曰“东明” ，曰“获嘉” ，曰“盐山” ，曰“武强” ，曰胶水，曰“东昌” ，曰“武安” ，曰“汝宁” ，曰修武，曰安阳，曰开封，曰仪封，曰蒲台，曰邹平，曰中牟，曰胶西，曰卫辉，曰濬州，曰曹、濮州。每纲皆设押纲官二员，计六十员，秩正八品。每编船三十只为一纲，船九百馀只，运粮三百馀万石，船户八千馀户，纲官以常选正八品为之。

又按《志》：“海道运粮万户府，至元二十年置，秩正三品，
掌每岁海道运粮，供给大都。达鲁花赤一员，万户一
员，并正三品；副万户四员，从三品；经历一员，从七品；
知事一员，从八品；照磨一员，从九品；镇抚二员，正五
品。”其属附见：

海运千户所，秩正五品。达鲁花赤一员，千户二员，并正五品；副千户三员，从五品。若温、台，若庆元、绍兴，若杭州、嘉兴，若昆山、崇明、常熟、江阴等处，凡五所。而平江又有海运香莎糯米千户所。

### 世祖中统二年始立军储都转运使司又敕近仓官转漕

按《元史世祖本纪》：“中统二年秋七月辛酉朔，立军储
都转运使司，以马力合乃为使，周锴为副使。九月丙
子，敕今岁田租输沿河近仓，官为转漕，不可劳民。”

### 至元三年六月丙子立漕运司

按：《元史世祖本纪》云云。

至元四年春正月戊午，立开元等路转运司。

按：《元史世祖本纪》云云。

至元八年。二月己亥。罢诸路转运司。入总管府
按《元史世祖本纪》云云。

至元十四年春三月癸巳，以行都水监兼行漕运司
事。

按：《元史世祖本纪》云云。

至元十五年六月甲戌，罢漕运司，以其事隶行中书
省各路总管府。

按：《元史世祖本纪》云云。

至元十九年。设南北两漕运司及江浙行省漕运
按《元史世祖本纪》。至元十九年冬十月丙申。设南北
两漕运司。庚戌。命游显专领江浙行省漕运。按《食
货志》。“是年十二月。立京畿江淮都漕运司二。仍各置
分司。以督纲运。每岁令江淮漕运司运粮至中滦。京
畿漕运司自中滦运至大都。”

至元二十年，立都漕运司。

按《元史世祖本纪》：“至元二十年八月丁未，济州新开
河成，立都漕运司。”

至元二十三年，以张瑄、朱清为海道运粮万户
按《元史世祖本纪》：至元二十三年十一月乙丑，中书
省臣言，“朱清等海道运粮以四岁计之，总百一万石，
斗斛耗折，愿如数以偿，风浪覆舟，请免其征。”从之。遂
以昭勇大将军沿海招讨使张瑄明威将军管军万
户，兼管海道运粮船朱清并为海道运粮万户，仍佩
虎符。

至元二十四年五月壬寅，用桑哥言，置上海、福州两
万户府，以维制沙不丁、乌马儿等海运船。十一月甲
寅，命京畿济宁两漕运司分掌漕事。

按《元史世祖本纪》云云至元二十五年二月丁巳。改济州漕运司为都漕运
司。并领济之南北漕。京畿都漕运司惟治京畿
按《元史世祖本纪》云云。按《食货志》。“至元二十五年。
内外分置漕运司二。其在外者。于河西务置司。领接
运海道粮事。”

至元二十六年。九月丙戌。罢济州泗汶漕运使司
按《元史世祖本纪》云云。

至元二十八年春正月辛酉，罢江淮漕运司，并于海
船万户府。十一月甲辰，罢海道运粮镇抚司。

按：《元史世祖本纪》云云。

按《续文献通考》：“至元二十八年，又用朱清、张瑄之请，
并四府为都漕运万户二，止令清、瑄二人掌之。其属
有千户、百户等官，分为各翼，以督岁运。清、瑄故海盗
也，故备知海道曲折，舟行无患，而时亦信任之，举全
台付之两人黄金虎符，万户以下，出入其手，召募遍
东南矣。”

### 成宗元贞二年秋七月癸酉诏运粮漕运司官仍旧以三年为代

按：《元史成宗本纪》云云。

### 大德七年十一月甲寅并海道运粮万户府为海道都漕运万户府给印二

按：《元史成宗本纪》云云。

### 武宗至大三年以马合谋但的等领海道运粮都漕运万户府事

按《元史武宗本纪》：至大三年冬十月“壬申，江浙省臣
言，曩者朱清、张瑄海漕米岁四五十万至百十万。时
船多粮少，顾直均平，比岁赋敛横出，漕户困乏，逃亡
者有之。今岁运三百万，漕舟不足，遣人于浙东、福建
等处和顾，百姓骚动。本省左丞沙不丁言，其弟合八
失及马合谋、但的澉浦、扬家等皆有舟，且深知漕事，
乞以为海道运粮都漕万户府官，各以已力输运官
粮万户、千户并如军官例承袭，宽恤漕户，增给顾直，
庶有成效。”尚书省以闻，请以马合谋但的为遥授右
丞、海外诸蕃宣慰使都元帅，领海道运粮都漕运万
户府事，设千户所十，每所设达鲁花赤一、千户三、副
千户二、百户四。制可。

### 仁宗皇庆元年十二月庚辰省海道运粮万户一员增副万户为四员

按：《元史仁宗本纪》云云。

### 延祐三年十一月乙卯改旧运粮提举司为大都陆运提举司新运粮提举司为京畿运粮提举司

按：《元史仁宗本纪》云云。

延祐六年十一月庚子，增“京畿漕运司同知、副使各
一员，给分司印。”

按：《元史仁宗本纪》云云。

### 英宗至治元年春正月壬午增置漷州都漕运司同知运判各一员

按：《元史英宗本纪》云云。

### 顺帝至正十五年分置海道防御运粮万户府

按《元史顺帝本纪》：“至正十五年秋七月，升台州海道
巡防千户所为海道防御运粮万户府。九月乙酉，立
分海道防御运粮万户府于平江路。”